


Ἔλενα Χατζόγλου 


Δρ. Φιλολογίας 


Χαρακτηριστικὰ τοῦ θρησκευτικοῦ ἀνθρωπισμοῦ 
στὸν τουρκοκρατούµενο ἑλλαδικὸ χῶρο 
(460- - µέσα 185 αἰ.) 


εὐρύτατη ἔννοια τοῦ ὅρου «ἀν- 
θρωπισμὸς» ἔχει ἐπικρατήσει νὰ 
χρησιμοποιεῖται --συνοδευόµε- 

νη μάλιστα ἀπὸ τὸν προσδιορισμὸ «θρη- 
σκευτικὸς»-- γιὰ νὰ περιγράψει τὴν πνευ- 
µατικἡὴ ἀφύπνιση ποὺ σημειώθηκε στὴν 
ἑλληνικὴ ἐπικράτεια κατὰ τὴν περίοδο 
τῆς τουρκοκρατίας, μὲ τὰ συνακόλου- 
θα ἐκπαιδευτικά, μορφωτικὰ κ. ἄ. «ἐπι- 
τεὐγματά» της. Θεωρεῖται μάλιστα ὅτι τὸ 
πνευματικὸ αὐτὸ φαινόμενο προηγήθηκε 
τοῦ νεοελληνικοῦ Διαφωτισμοῦ, μιᾶς ἄλ- 
λης παιδευτικῆς «κίνησης» μὲ ἐπίσης ἰδι- 
αίτερα γνωρίσματα. Τὰ χαρακτηριστικὰ 
τοῦ «θρησκευτικοῦ ἀνθρωπισμοῦ» γίνε- 
ται προσπάθεια νὰ καταγραφοῦν ἄδρομε- 
ρῶς στὴν παροῦσα ἐργασία, ἂν καὶ εἶναι 
κοινἠ διαπίστωση ὅτι ἡ πνευματικὴ αὐτὴ 
ἔκφανση συνδέεται μὲ τὸ καθημερινὸ βί- 
ωµα τῶν ἀνθρώπων, μὲ τὴν ἀνάγκη ἐπι- 
βίωσής τους, καὶ δὲν ὑπῆρξε συνειδητὴ 
καὶ στοχευµένη προσπάθεια. Προηγουμέ- 
νως εἶναι ἀναγκαῖο νὰ γίνει µία σύντομη 
ἱστορικὴ παρουσίαση τοῦ ὅρου «ἀνθρω- 
πισμὸς» γενικά, ἀλλὰ καὶ σὲ ἀντιδιαστο- 
λὴ μὲ τὸν «θρησκευτικὸ» ἢ «χριστιανικό». 
Ἔχει ὑποστηριχθεῖ ὅτι «ὁ ἀνθρωπισμὸς 

δὲν εἶναι σχολἠ σκέψης ἀλλὰ μᾶλλον µία 
προοπτικὴ θέασης τοῦ κόσμου»'. Σὲ µία 
ἀναδρομὴ τῶν ἐπιβιώσεων τοῦ πνευµα- 
τικοῦ αὐτοῦ «φαινομένου» παρατηροῦμε 
ὅτι ἡ ἀνθρωπιστικὴ κοσµοαντίληψη τῆς 
Ἀναγέννησης προέβαλλε τὴν µελέτη τῶν 
κλασσικῶν γραμμάτων’ καὶ ἰδιαιτέρως 
τὴν ὑψηλὴ ἀξία τοῦ ἀνθρώπου”. 

Στὴν ἀρχαιότητα θεμελιώδη ρόλο ὡς 
πρὸς τὴν ἑδραίωση μιᾶς ἀνθρωπιστικῆς 
κοσµοθεωρίας ἔπαιξε ὁ Πρωταγόρας καὶ 
ἡ διατὐπωσή του ὅτι «πάντων χρημάτων 
µέτρον ἄνθρωπος»", ἡ ὁποία πάντως δὲν 
φαίνεται νὰ ἀσκοῦσε ξεκάθαρα κριτικὴ 
τῆς μεταφυσικῆς ἢ νὰ θεµελίωνε ἕνα αὐ- 
τονομηµένο Ἐγώ. Ὁ ἀνθρωπισμός, ὅπως 
κατανοεῖται στὸ πλαίσιο τῆς Ἀναγέννη- 





} Ἱὸ φιλοσοφικὸ Λεξικὸ τοῦ 6απιῤγίάσε, ἐπιμ. Ἐ. 
ΑπάΙ, ἐκδ. Κέδρος, 2011, σ. 101. 

2Βλ. σχετικῶς Μ. Α. Σιώτου, Χριστιανισμὸς καὶ 
ἀνθρωπισμός, Ἑλληνικὴ Ἀνθρωπιστικὴ Ἑταιρεία, 
Ἀθῆναι 1967, σσ. 3, δ-14. 

3 Ε. Ῥαποίδίγ, «Ἡ ἱστορία τῆς Τέχνης ὡς ἀνθρω- 
πιστικἡ ἐπιστήμη», μετ. Π. Καλλιγᾶς, Δευκαλί- 
ων 25/1, ἐκδ. Στιγμή, Ἀθήνα 2007, σ. 6. 

σης καὶ τοῦ Διαφωτισμοῦ, ἐξαίρει τὸ ἀτο- 
μικὸ Ἐγὼ -ἐν ἀντιθέσει πρὸς τὸ συλλογι- 
κὸ Ἐγὼ-- καὶ τὶς «ἀπόλυτες» δυνατότητες 
ποὺ αὐτὸ διαθέτει. Ἀκριβῶς αὐτὸ ἐξέφρα- 
ζαν οἱ ἰδέες τοῦ Φραγκίσκου Πετράρχη 
(1304-1374), διὰ τῶν ὁποίων προβάλλον- 
ταν ἡ ἀξία καὶ τὰ δικαιώµατα τοῦ ἀνθρώ- 
που καὶ καλλιεργοῦνταν ὁ ἀτομικισμός, ὁ 
φιλελευθερισμὸς καὶ ἡ χειραφέτηση ἀπὸ 
κάθε αὐθεντία”. Ἂν καὶ ὑποστηρίζεται ὅτι 
ὁ Πετράρχης δὲν ἀπομακρύνθηκε ἀπὸ τὴν 
δυτικὴ Ἐκκλησίαῦ, εἶναι βέβαιο ὅτι οἱ ἰδέες 
του ὁδήγησαν σ’ ἐκεῖνον τόν ἀνθρωπολο- 
γικὸ τύπο, τὸν ὁποῖο ἑδραίωσε ἐν συνε- 
χείᾳ ὁ Διαφωτισμὸς΄ ἢ ὅ,τι συνήθως ἀπο- 
καλεῖται «Νεωτερικότητα». 

Τὸ Ἐγὼ τῆς Νεωτερικότητας δὲν χρει- 
άζεται τὴν θρησκευτικἡ ἀναζήτηση ἢ βε- 
βαιότητα, ἀλλὰ κινεῖται σὲ µία αὐτόνομη 
προοπτική, ἀναζητώντας τὴν γνώση καὶ 
τὴν ἀτομικὴ ἠθικὴ τελειότητα. Εἰσηγεῖ- 
ται τὴν ἀπομάκρυνση τοῦ Θεοῦ τόσο ἀπὸ 
τὰ πράγµατα ὅσο καὶ ἀπὸ τὸν ἴδιο τὸν ἄν- 
θρωπο. Στὴν καλύτερη περίπτωση, δια- 
κρίνει κανεὶς µία τυπικὴ ἐκδήλωση ἠθικῆς 
συμπεριφορᾶς πρὸς τοὺς συνανθρώπους 
ὡς ἐπιβεβαίωση τοῦ ἀτομικοῦ Ἐγώ. Ἀλ- 
λὰ µία τέτοια ἐκδήλωση δὲν πηγάζει κατ’ 
ἀνάγκην ἀπὸ ὁρισμένη θρησκευτικότητα. 
Ἐπίσης, ἀκόμα κι ἂν ἀναγνωρίσει κάποι- 
ος στὸν ἀνθρωπισμὸ τὸν χαρακτήρα τῶν 
ἠθικῶν ἰδεωδῶν τῶν κλασσικῶν γραµµά- 
των καὶ κυρίως τῆς σύζευξης τοῦ ἀνθρω- 
πισμοῦ καὶ τοῦ χριστιανισμοῦ, τότε ἐνδέ- 
χεται νά ἀπογοητευθεῖ, διότι ἡ κυριαρχία 
τῶν θετικῶν ἐπιστημῶν καὶ τῆς τεχνολο- 





ΣΞΜ. Α. Σιώτου, ὅπ. π., σ. 5. 


ΔΝ. Π. Βασιλειάδη, Χριστιανισμὸς καὶ ἄνθρωπι- 
σµός, ἐκδ. «Ὁ Σωτήρ», Ἀθῆναι 1986, σ. 143. 


7 Ῥλ. ἀναλυτικῶς Ν. Π. Βασιλειάδη, ὅπ. π., σσ. 
177-180. 


γίας (ἰδιαιτέρως κατὰ τὶς τελευταῖες δε- 
καετίες τοῦ 20οὔ αἰ.) εἶναι ὁλοκληρωτική. 

Κυρίως μετὰ τὸν 18” αἰώνα ἡ ἔννοια 
τοῦ ἀνθρωπισμοῦ βιώθηκε ὡς ἐπιδίωξη 
γιὰ τὴν τελειοποίηση τῆς ἀνθρώπινης φύ- 
σης καὶ ὡς δυνατότητα προόδουὲ, παρόλες 
τὶς ἐπιφυλάξεις ποὺ διατύπωσε ὁ Ἰ. Κάντ 
(1724-1804) ὅτι «ἐὰν εἴχαμε τὸ δικαίωµα 
νὰ ἀποδώσουμε στὸν ἄνθρωπο μιὰ ἔμφυτη 
καὶ ἀμετάβλητα ἀγαθή, ἂν καὶ περιορισµέ- 
νη, βούληση, τότε θὰ μπορούσαμε νὰ προ- 
λέγουμε μὲ βεβαιότητα τὴν πρὀοδο τοῦ εἴ- 
δους του πρὸς τὸ καλύτερο»”. 

Ἀργότερα, στὸν 20ὀ αἰ. καὶ ὕστερα ἀπὸ 
τοὺς δύο φοβεροὺς παγκοσµίους πολέ- 
µους, ὁ Μ. Χάϊντεγκερ (1889-1976) ὁρί- 
ζει, χαρακτηριστικά, ὅτι ἀνθρωπισμὸς ση- 
µαίνει τὴν μέριμνα ὥστε ὁ ἄνθρωπος νὰ 
εἶναι ἀνθρώπινος καὶ ὄχι ἀπάνθρωπος:.. 
Ἐπισημαίνει μάλιστα ὅτι «κάθε Ἀνθρωπι- 
σμὸς ἢ θεμελιώνεται σὲ µία μεταφυσικὴ ἢ 
στοιχειοθετεῖ ὁ ἴδιος τὸ θεμέλιο μιᾶς µε- 
ταφυσικῆς. Κάθε καθορισμὸς τῆς οὐσίας 
τοῦ ἀνθρώπου, ποὺ προὐποθέτει ἤδη τὴν 
ἑρμηνεία τοῦ ὄντος, χωρὶς νὰ ρωτᾶ γιὰ 
τὴν ἀλήθεια τοῦ εἶναι, εἴτε τὸ γνωρίζει εἴ- 
τε ὄχι, εἶναι μεταφυσικός»''. Εἶναι πάντως 
πολὺ ἐνδιαφέρουσα καὶ συζητήσιµη ἡ δι- 
ατύπωση τοῦ Χάιντεγκερ ὅτι «Ὁ χριστια- 
νὸς βλέπει τὴν ἀνθρωπιὰ τοῦ ἀνθρώπου... 
Στὰ πλαίσια τῆς ἱστορίας τῆς σωτηρίας ὁ 
ἄνθρωπος εἶναι ἄνθρωπος ὡς “παιδὶ τοῦ 
Θεοῦ”...»'”. Ἐπιπλέον, εἶναι ἐμφανὴς ἡ δι- 





ΣΕλ. Ίὸ φιλοσοφικὸ Λεξικό, ὅπ. π., σ. 102. 

Ἰμμ. Κάντ, Δοκίμια, εἰσαγωγὴ - μετάφραση - 
σχόλια Ε. Π. Παπανούτσου, ἐκδ. Δωδώνη, Ἀθή- 
να 1971, σ. 1923. 


10 Μ. Ηεϊάροσει, Ἐπιστολὴ γιὰ τὸν ἀνθρωπισμό, 
µετ. Γ. ηροπαϊδης, ἐκδ. Ροές, Ἀθήνα 1987, σ. 61. 
ῃ Ὅπ. π., σ. 65. 
5 Ὅπ. π., σ. 61. 

αφοροποίηση τοῦ φιλοσόφου αὐτοῦ ἀπὸ 
τὸν ἀνθρωπιστὴ τῆς Νεωτερικότητας, 
ποὺ τονίζει ὅτι εἶναι δυνατὸν νὰ ζεῖ κα- 
νεὶς μὲ ἐμπιστοσύνη στὶς δικές του δυνά- 
μεις χωρὶς μεταφυσικὴ ἢ θρησκευτικὴ βε- 
βαιότητα!"’. Ἔτσι, διαμορφώνεται σταδια- 
κά, ἀπὸ τὸν 195 αἰ. μέχρι καὶ σήµερα στὸν 
χῶρο τῆς Δύσης, µία ἰδιάζουσα μορφὴ 
«ἄθεου ἀνθρωπισμοῦ»!", ὅπως ἔχει ἀπο- 
κληθεῖι», σὲ ἀντίθεση προφανῶς μὲ ἕναν 
ἀνθρωπισμὸ θρησκευτικοῦ περιεχοµένου 
καὶ προσανατολισμοῦ. 

Οἱ ἄμεσες συνέπειες μιᾶς αὐτονομη- 
µένης ἀτομικότητας παρουσιάζονται, κα- 
τὰ τὸν καλύτερο τρόπο, ἀπὸ τὸν Ρῶσο φι- 
λόσοφο Ν. Μπερντιάγιεφ (1874-1948) σ᾿ 
ἕνα ἀξιοπρόσεκτο κείμενό του: «Ἡ κατά- 
φαση τῆς ἀνθρώπινης ἀτομικότητας προ- 
ὑποθέτει τὴν συνείδηση τοῦ δεσμοῦ ποὺ 
συνδέει τὸν ἄνθρωπο μὲ µία ἀνώτερη θε- 
ϊκὴ ἀρχή. Καὶ ἀφοῦ τὸ πρόσωπο δὲν θέ- 
λει νὰ ἀναγνωρίσει τίποτε ἔξω ἀπὸ αὐτὴν 





13Ρλ. Ίὸ φιλοσοφικὸ Λεξικό, ὅπ. π., σ. 102. 

14Ἡ θεωρητικὴ ἐκδοχὴ τοῦ ἄθεου ἀνθρωπισμοῦ 
στὴν φιλοσοφία τοῦ 205 αἰώνα ἀποτυπώνεται 
ἰδιαίτερα στὸ ἔργο τοῦ Ζ. Π. Σάρτρ, Ὁ ὑπαρ- 
ξισμὸς εἶναι ἕνας ἀνθρωπισμός, μετ. Κώστας 
Σπαµατίου, ἐκδ. Ἀρσενίδη, Ἀθήνα 2012, σ. 87: 
«ὁ ἄνθρωπος δὲν εἶναι κλεισμένος στὸν ἑαυτό 
του, ἀλλὰ εἶναι παρὼν πάντα σ᾿ ἕναν ἀνθρώπι- 
νο κόσµο, αὐτὸ εἶναι ποὺ ἀποκαλοῦμε “ὑπαρξι- 
στικὸ ἀνθρωπισμό”. Ἀνθρωπισμό, γιατὶ θυµίζου- 
µε στὸν ἄνθρωπο πὼς δὲν ὑπάρχει νομοθέτης 
ἄλλος ἀπ᾿ τὸν ἴδιο τὸν ἑαυτό του καὶ πὼς ἐγκα- 
ταλειµµένος, μόνος, ϐ) ἀποφασίσει γιὰ τὴ μοίρα 
του: γιατὶ δείχνουµε πὼς ὄχι στρεφόµενος πρὸς 
τὰ µέσα, πρὸς ἑαυτόν, ἀλλὰ ψάχνοντας πάντα 
ἔξω ἀπὸ τὸν ἑαυτό του γιὰ ἕνα σκοπὸ ποὺ νά᾿ 
ναι ἀπελευθέρωση, συγκεκριµένη πραγµατοποί- 
ηση, µόνον ἔτσι ὁ ἄνθρωπος θὰ πραγματωθεῖ, 
ἀκριβῶς σὰν ἀνθρώπινο ὄν». 

15Η. ἆε Ίλιδας, 1ε ἄταηιε ἄε [’ Πηηπαπίσηιε αί]όε, 
(Ῥαντος Οοπηρ]δίες Π, Ο6ετ{, Ρατίς, 2007, Ῥαφαίπῃ. 

(ἐνν. τὴν ἀτομικότητα), κονιορτοποιεῖται 
κατὰ κάποιον τρόπο καὶ ὑποκύπτει στὴν 
ὁρμητικότητα τῶν κατώτερων στοιχείων, 
τῶν ὁποίων αὐτὸ ἔχει γίνει βορά. Ὁ ἄν- 
θρωπος, λοιπόν, παύει νὰ αἰσθάνεται ὅτι 
ζεῖ, ἐφόσον δὲν ἀναγνωρίζει τὴν ὕπαρξη 
τοῦ μὴ-ἐγώ του καὶ ἀρνεῖται αὐτὸ ποὺ εἷ- 
ναι ἀναγκαῖο γιὰ νὰ παραμείνει µία ἆτο- 
µικότητα, τὴν πραγματικότητα ὄχι µόνον 
τῶν ἄλλων προσώπων ἀλλὰ καὶ τοῦ θε- 
Ἰκοῦ ὄντος. Πράγματι, ἡ αὐτοκατάφαση 
ποὺ δὲν γνωρίζει ὅρια καὶ δὲν ἀποδέχε- 
ται τίποτε πάνω ἀπὸ τὴν ἴδια καὶ ἡ ὁποί- 
-α ὑπῆρξε ἐμπόδιο στὸν (ἐνν. γνήσιο) ἀν- 
θρωπισμό, ὁδηγεῖ τὸν ἄνθρωπο στὴν κα- 
ταστροφή, διότι αὐτός, ἀρνούμενος ὅλες 
τὶς ἀρχές, παύει νὰ ἔχει αὐτογνωσία καὶ 
εἶναι ὑποχρεωμένος νὰ ὑποτάσσεται σὲ 
ὑπάνθρωπες καὶ ὄχι ὑπεράνθρωπες ἀρ- 
χές. Σ’ αὐτὸ τὸ ἀποτέλεσμα ἔχουν φθάσει, 
ὕστερα ἀπὸ µία μακρὰ πορεία, ὁ ἀνθρω- 
πισμὸς (ἐνν. τῆς νεωτερικότητας) καὶ ἡ 
σύγχρονη ἱστορία.Ένας ἀτομικισμός, ποὺ 
δὲν γνωρίζει ὅρια καὶ ποὺ δὲν ὑποτάσσε- 
ται σὲ τίποτε, Κλονίζει τὴν ἀτομικότητα 
καὶ προξενεῖ τὴν καταστροφή»’». Ἔτσι ὁ 
ἀνθρωπισμός, διὰ τοῦ ἀτομικισμοῦ, ὁδη- 
γεῖ βαθμιαῖα στὴν αὐτοκαταστροφὴ τοῦ 
ἀνθρώπου ἀλλὰ καὶ στὴν καταστροφὴ 
τοῦ περιβάλλοντος χώρου. 

Στὸν ἀντίποδα τῆς ἀθεϊστικῆς θεωρη- 
τικῆς προσέγγισης, ὁ θρησκευτικὸς ἀν- 
θρωπισμὸς! ἀποκηρύσσει τὴν αὐτονό- 





16 Ν. Μπερντιάγιεφ, «Ἡ κρίση τοῦ ἀνθρωπι- 
σμοῦ», µετ. Δημήτρης Μπαλτᾶς, Εὐθύνη 421 
(2007), σ. 19. 


17 Ῥλ. σχετικῶς Ἱ. Ώαπίέιου, Εοραί 5ΗΥ [6 Πηγίέτε 
ἄο [’ Ηἰς(οἶτε, Ο6τ{, Ρατῖς 1982, σ. 8Ι: «|᾿ ποπιπιε 
εσί Ίᾳ ναίειΓ δαρτόπηε Ροι Γ΄ ΠΟΠΙΠΗΘ...μπο ἄες- 
Ώπόε ἀῑνίπε ἆο 1 Ποπαπιε». [Τὸ πλῆρες χωρίο 
ἀποδίδεται στὰ νεοελληνικὰ ὡς ἑξῆς  «Δὲν 
πρόκειται ἐδῶ γιὰ ἕναν χυδαῖο ὑλισμό, ἀλλὰ γιὰ 

µηση τοῦ ἀνθρώπου ἀπὸ τὸν Θεὸ -ϕυσι- 
κἁ ἐξαίροντας τὴν ἀξία τῆς προσωπικῆς 
ἐλευθερίας- καὶ ἀσκεῖ κριτικἡὴ στὸν ἄθε- 
ο ἀνθρωπισμό!ἳ. Κυρίως θεμελιώθηκε καὶ 
ἐκφράστηκε ἀπὸ τοὺς βυζαντινοὺς Πατέ- 
ρες τῆς Ἐκκλησίας καὶ μάλιστα διαχρονι- 
κἁ στὸν χῶρο τῆς ὀρθόδοξης χριστιανι- 
κῆς παράδοσης. 

Ἐπίσης, ἐπειδὴ ἡ ἀτομικὴ ἠθικὴ ἀνα- 
δείχθηκε ἰδιαιτέρως στὸ πλαίσιο τοῦ κα- 
θολικισμοῦ καὶ τοῦ προτεστανισμοῦ!», 





ἕναν ἀνθρωπισμό, µία ἀντίληψη τοῦ ἀνθρώ- 
που, ποὺ μπορεῖ νὰ εἶναι ἄθεη, δίνει ὡστόσο 
στὸν ἄνθρωπο τὴν πρώτη θέση. Εἶναι πραγµα- 
τικὰ µία θρησκεία τοῦ ἀνθρώπου. Ὡς τέτοιος ὁ 
μαρξισμὸς συνιστᾶ τὸ ἀπόλυτο ἐνάντιο τοῦ χρι- 
στιανισμοῦ: ὁ ἄνθρωπος εἶναι ἡ ὑπέρτατη ἀξία 
γιὰ τὸν ἄνθρωπο, εἶναι ὁ ἴδιος ὁ δημιουργός του. 
Ἡ ἀναγνώριση τοῦ Θεοῦ εἶναι ὑποβιβαστικὴ καὶ 
ἄρα ἡ ἀπόρριψή του εἶναι ὁ οὐσιώδης ὅρος τοῦ 
ἀληθινοῦ ἀνθρωπισμοῦ... (Όμως) γιὰ τὸν χρι- 
στιανό, αὐτὸ ποὺ οἰκοδομεῖται ἐντὸς τῆς ἱστορί- 
ας δὲν εἶναι τόσο µία κοινωνία ἀνθρώπινη, ἀλλὰ 
µία θεϊκἡ μοίρα τοῦ ἀνθρώπου»]. 

15 Τὰ τὴν σχετικἡ κριτικὴ τοῦ σύγχρονου ἀνθρω- 
πισμοῦ καθὼς καὶ γιὰ τὴν φύση τῆς πνευματικῆς 
παράδοσης τοῦ θρησκευτικοῦ ἀνθρωπισμοῦ ἐν 
γένει, βλ. ἀρχικῶς τὸ ἔργο τοῦ Κυρίλλου πατρι- 
άρχη Μόσχας καὶ πάσης Ρωσίας, Ἐλευθερία καὶ 
εὐθύνη. Ἰὰ δικαιώµατα τοῦ ἀνθρώπου καὶ ἡ ἀξία 
τοῦ προσώπου, μετ. Ἀγγελικὴ Πελωριάδου, ἐκδ. 
Ἐν πλῷ, Ἀθήνα 2011, σ. 23: «Προερχόμενοι ἀπὸ 
µία θεοκεντρικἡ πνευματικἡὴ παράδοση, ἡ ὁποία 
θεωρεῖ τὸν ἀνθρωποκεντρικὸ οὐμανισμὸ ὡς ξέ- 
νη γι αὐτὴ κοσμοθεωρία, εἴμαστε ἔτοιμοι νὰ τὸν 
ἀντιμετωπίσουμε μὲ σεβασμό, ὅμως δὲν θὰ µπο- 
ρέσουµε νὰ τὸν δεχθοῦμε ὡς ἀπόλυτη Καὶ ἀπρο- 
ὑπόθετη θετικἠ ἀξία. Ἐπίσης ξεκινοῦμε ἀπὸ τὴν 
ἄποψη ὅτι πρότυπα, τὰ ὁποῖα, ἑκουσίως ἢ ἀκουσί- 
ως, συντελοῦν στὴν καταστροφἡ τῆς ἐθνικοπολι- 
τισµικῆς καὶ θρησκευτικῆς ταυτότητας τῶν λαῶν, 
ἀναπόφευκτα θὰ ὁδηγήσουν στὴν ἀποδυνάμωση 
τῆς πληρότητας τοῦ κόσμου τοῦ Θεοῦ, τῆς ἑνό- 
τητός του, καὶ σὲ τελικὴ ἀνάλυση στὸν θάνατο». 


1 Βλ. ἐνδεικτικῶς Μ. ΎΜερει, Ἡ προτεσταντικὴ 


ἔχει ἐνδιαφέρον ἡ διαπίστωση ὅτι «ὁ δυ- 
τικὸς χριστιανισμός, εἰς τὴν οὐσίαν του, 
εἶναι ὁ πλέον ριζικὸς οὑμανισμός, διότι 
ἀνεκήρυξε τὸν ἄνθρωπον ἀλάθητον»”. 
Ὅμως, τὸ «ἀλάθητον» τῆς ἀτομικῆς ἠθι- 
κῆς παραπέμπει σὲ µία ἀνθρωποκεντρικὴ 
ἀντίληψη, ἡ ὁποία διαχωρίζει τὴν ἠθικὴ 
συγκρότηση τοῦ ἀνθρώπου ἀπὸ τὴν γνή- 
σια θρησκευτικότητά του. 

Ὕστερα ἀπὸ τὴν ἁἀδρομερὴ παρουσί- 
αση τῶν ἐκφάνσεων τοῦ ἀνθρωπισμοῦ 
ἀπὸ τὴν ἀρχαιότητα µέχρι τὸν 20ὸ αἰώ- 
να, ἀκολουθεῖ ἡ ἐξέταση τοῦ λεγοµένου 
«θρησκευτικοῦ ἀνθρωπισμοῦ», ποὺ εἷ- 
ναι µία κοσµοαντίληψη ἀνθρωπιστικῆς 
ὁπωσδήποτε κατεύθυνσης, ἡ ὁποία ὅμως 
δὲν ἀπομακρύνει τὸν Θεὸ ἀπὸ τὴν ζωὴ 
τοῦ ἀνθρώπου. Ἡ ἀντίληψη αὐτή, ποὺ 
ἔχει προταθεῖ ἐκ µέρους τῆς πλειονότη- 
τας τῶν λογίων τῆς τουρκοκρατίας, δέ- 
χεται ἐπίσης τὴν ἀναγκαιότητα υἱοθέτη- 
σης ὁρισμένων ἀξιῶν, ὅπως τῆς ἐλευθερί- 
ας, τῆς γνώσης, τῆς ἀγάπης, τῆς συνερ- 
γασίας, ἀπαραίτητων γιὰ τὴν πρὀοδο τῆς 
κοινωνίας καὶ τοῦ ἔθνους. Ἀλλὰ στὴν πε- 
ρίπτωση τοῦ θρησκευτικοῦ αὐτοῦ ἀνθρω- 
πισμοῦ ὁ ἄνθρωπος, ἂν καὶ εἶναι ἕνα δη- 
µιούργηµα ποὺ χαρακτηρίζεται ἀπὸ τὴν 
προσωπικὴ ἐλευθερία (αὐτεξούσιο), δὲν 
αὐτονομεῖται µέσα στὸν κόσμµο”'. Διότι, 
ἐνῶ μπορεῖ νὰ ἐπιτύχει τὴν πρὀοδο στὸν 
γνωστικὸ καὶ στὸν ἠθικὸ τοµέα, ὁ ἄνθρω- 
πος δὲν μπορεῖ νὰ καταστεῖ θεός”. Μὲ 





ἠθικὴ καὶ τὸ πνεῦμα τοῦ καπιταλισμοῦ, µετ. Μ. 
Κυπραίου, ἐκδ. (πίεηῦεις, Ἀθήνα 2003. 

3. Ἀρχιμ. Ἰουστίνου Πόποβιτ  Ὀρθόδοξος 
ἐκκλησία καὶ οἰκουμενισμός, μετ. Ἀ. Ράντοβιτς, 
Ά. Πέβτιτς, ἐκδ. Ὀρθόδοξος Κυψέλη, Θεσσαλο- 
νίκη 1974, σ. 177. 

3 Ῥλ. ἀναλυτικῶς Μ. ΑΔ. Σιώτου, ὅπ.π., σσ. 19-20. 


3 Τιὰ τὴν αὐτονομημένη ἀπὸ τὴν θεία πρόνοια 

ἄλλα λόγια, ἡ δύναμη τοῦ νοῦ καὶ τῆς λο- 
γικῆς τοῦ ἀνθρώπου κινεῖται σὲ ὁρισμέ- 
νο, πολὺ ὑψηλότερο σὲ σχέση μὲ τὰ ὑπό- 
λοιπα δημιουργήματα, πλαίσιο, τὸ ὁποῖο 
πάντως «ὁρίζεται» ἀπὸ τὴν θεία Πρόνοια 
καὶ δὲν τὴν ὑπερβαίνει”". 

Θὰ πρέπειλοιπὸν νὰ ἐξεταστεῖ ἀναλυ- 
τικότερα ἡ συμβολὴ τοῦ «θρησκευτικοῦ 
ἀνθρωπισμοῦ» στὴν ἐξέλιξη τῆς κοινω- 
νίας καὶ τῆς σκέψης, καὶ πιὸ συγκεκριµέ- 
να στὴν δυσχερῆ γιὰ τὸν Ἑλληνισμὸ ἱστο- 
ρικἡ περίοδο τῆς τουρκοκρατίας, κυρίως 
αὐτὴ τοῦ 165" ἕως καὶ τὰ µέσα τοῦ 185" αἰ. 
Τὸ ἐγχείρημα ἀποκτᾶ ἰδιαίτερο ἐνδιαφέ- 
ρον, διότι οἱ ἐκπρόσωποι αὐτῆς τῆς περι- 
όδου καὶ τὰ ζητήµατα ποὺ ἀναδεικνύουν, 
προηγοῦνται τῆς καθαρὰ ἀνθρωποκεν- 
τρικῆς κοσµοαντίληψης τοῦ εὐρωπαϊκοῦ 
Διαφωτισμοῦ. 

Ἰὸν ὅρο «θρησκευτικὸς ἀνθρωπισμὸς» 
κατ᾽ οὐσίαν εἰσήγαγε ὁ Κ. Θ. Δημαρᾶς” 
μὲ τὴν διατύπωση «θρησκευτικὸς οὖμα- 
νισµός», περιγράφοντας «τὸ Φφιλοπρόο- 





προοπτικὴ τοῦ ἀνθρωπισμοῦ βλ. ἀρχικῶς Λ. Φά- 
ὕερμπαχ, Παραδόσεις γιὰ τὴν οὐσία τῆς θρήσκεί- 
ας, μετ. Γ. Καραπαπᾶς, ἐκδ. Τροπή, Ἀθήνα 2009, 
σ.391. Βλ. καὶ Η. ἆε Ίλιρας, ὅπ. π., σσ. 15-70. 


3 Στὸν ἀντίποδα, «ἡ προσπάθεια τοῦ νεωτέρου 
ἀνθρωπισμοῦ νὰ ὑποκαταστήσῃ τὸν χριστια- 
νισμὸν εἰς ὅ, τι ἀφορᾶ εἰς τὴν ἀξιοπρέπειαν τοῦ 
ἀνθρώπου ἐπέφερε ἕνα διαχωρισμὸν τῆς ἐννοί- 
ας τοῦ προσώπου ἀπὸ τὴν θεολογίαν, καὶ τὴν 
συνέδεσε μὲ τὴν ἰδέαν μιᾶς αὐτονόμου ἠθικῆς 
ἢ μιᾶς καθαρὰ ἀνθρωπιστικῆς ὑπαρξιακῆς φι- 
λοσοφίας» (Ἰωάννη Ζηζιούλα, «Ἀπὸ τὸ προ- 
σωπεῖον εἰς τὸ πρόσωπον. Ἡ συμβολὴ τῆς πα- 
τερικῆς θεολογίας εἰς τὴν ἔννοιαν τοῦ προσά- 
που», στὸ Ἡ ἰδιοπροσωπία τοῦ Νέου ἑλληνισμοῦ. 
Συλλογή κειμένων, Ἵδρυμα Γουλανδρῆ - Χόρν, 
Ἀθῆναι 1983, σ.297). 

ἈΚ. Θ. Δημαρᾶ, Ἱστορία τῆς Νεοελληνικῆς Λογο- 
τεχνίας. Ἀπὸ τὶς πρῶτες ρίζες ὣς τὴν ἐποχή µας, 
Ἀθήνα 1987, σ. 44. 


δο καὶ γενναῖο πνεῦμα τῆς Ἐκκλησίας», 
σύμφωνα μὲ τὸ ὁποῖο ὁ ὀρθόδοξος κλῆ- 
ρος εἶχε ἀναλάβει νὰ προωθήσει τὴν παι- 
δεία καὶ νὰ τῆς δώσει τὴν ὁρμή του”. Ὁ 
ἴδιος ἐρευνητὴς μάλιστα τοποθετεῖ τὸ κί- 
νηµα στὶς ἀρχὲς τοῦ 175" αἰ. μὲ κύριο ἐκ- 
φραστὴ τὸν Κύριλλο Λούκαρη”. Στὴν 
προσπάθεια νὰ προσδιορισθεῖ ἡ αἰτία τῆς 
συγκρότησης τοῦ «θρησκευτικοῦ ἀνθρω- 
πισμοῦ» ἔχει ὑποστηριχθεῖ ὅτι αὐτὴ ἀνά- 
γεται στὴν πρωτοβουλία τοῦ Κύριλλου 
Λούκαρη νὰ ἀναχαιτίσει τὴν ἐπέλαση τῶν 
Καθολικῶν στὴν Ἀνατολή”. Ἀπὸ τὴν ἄλ- 
λη µεριά, ἔχουν διατυπωθεῖ καὶ ἐπιφυλά- 
ξεις γιὰ τὸ ὅτι μὲ τὸν Κύριλλο Λούκα- 
ρη ἀρχίζει ὁ θρησκευτικὸς ἀνθρωπισμός, 
ἐπειδὴ οἱ ἰδέες του ἀπεῖχαν πολὺ ἀπὸ τὰ 
οὑμανιστικὰ ἰδεώδη καὶ τὴν κλασική παι- 
δεία, μὲ τὴν ἔννοια ὅτι στὰ κείμενά του 
δὲν ἀνακαλύπτουμε κάποιο ἴχνος ἀπὸ τὴν 
λατρεία γιὰ τοὺς ἀρχαίους στοχαστές”. 
Ὡστόσο μὲ τὸν Λούκαρη τὸ ἐνδιαφέρον 
γιὰ τὴν µόρφωση ὑπάρχει, ἀλλὰ δίνεται 
ἔμφαση στὴν θρησκευτικὴ πλευρὰ τῆς 





35 Ὅπ. π.,σ. 58. 
3Ὅπ. π. 


7 Βλ. ἐνδεικτικῶς . Ηετίης, Οἰκουμενικὸ Πα- 
τριαρχεῖο καὶ εὐρωπαϊκὴ πολιτικἡ 1620-1635, 
μετ. Δ. Κούρτοβικ, ἐκδ. Μορφωτικὸ Ἵδρυμα 


Ἐθνικῆς Τραπέζης (- ΜΙΕΤ), Ἀθήνα, 2003, σσ. 


196, 380, 386. Μ. Πατηνιώτης, «Οἱ Ρεή/αταε 
ΟµεςΗοπες τοῦ Κυρίλλου Λουκάρεως καὶ ἡ ἀνά- 
δυση τοῦ κορυδαλλικοῦ προγράµµατος», στὸν 
τόμο Βυζάντιο - Βενετία - Νεώτερος Ἑλληνισμός, 
ἐπιμ. Γ. Βλαχάκης - Θ. Νικολαΐδης, ἘθνικὸἼδρυ- 
μα Ἐρευνῶν, Ἀθήνα 2004, σ.212. 


34. Ηοτίης, ὅπ. π., σσ. 193-194. Ἐπίσης βλ. . 
ΡοάςΚαΙδΙ«γ, Ἡ ἑλληνικὴ θεολογία ἐπὶ τουρκοκρα- 
τίας 1453-1521. Ἡ Ὀρθοδοξία στὴ σφαῖρα ἐπιρ- 
ροῆς τῶν δυτικῶν δογμάτων μετὰ τὴ Μεταρρύθ- 
µιση, μετ. Γ. Δ. Μεταλληνός, ἐκδ. ΜΙΕΥ, Ἀθήνα 
2005, σ. 240. 

παρεχόµενης παιδείας”. Ἄλλοι ἐκφρα- 
στὲς τῆς κίνησης αὐτῆς ὑπῆρξαν ὁ Ταβρι- 
ἡλ Σεβῆρος (περ. 1540-1616) καὶ ὁ Γερά- 
σιµος Βλάχος (1605/7-1685), µητροπολί- 
τες Φιλαδελφείας, οἱ πατριάρχες Άλεξαν- 
δρείας Μελέτιος Πηγᾶς (1551-1601) καὶ 
Γεράσιμος Παλλαδᾶς (περ. 1630-1714), ὁ 
ἐπίσκοπος Κυθήρων Μάξιμος Μαργού- 
νιος (1549-1602), οἱ πατριάρχες Ἱεροσο- 
λύµων Δοσίθεος (1641-1707) καὶ Ἀρύσαν- 
θος Νοταρᾶς (1655/60-1731), ὁ ἐπίσκο- 
πος Κερνίτσης Ἠλίας Μηνιάτης (16-1714) 
κ. ἄ. Τὰ ἔργα τους παρουσιάζουν ἀνθρω- 
πολογικὸ ἐνδιαφέρον, καθὼς πραγματεύ- 
ονται θέµατα ὅπως τὸ αὐτεξούσιο τοῦ ἀν- 
θρώπου, ἡ φθορὰ καὶ ὁ θάνατος κ. ἄ., ἰδω- 
µένα ὅμως ὅλα ὑπὸ τὸ πρίσμα τῆς ὀρθό- 
δοξης χριστιανικῆς ἀνθρωπολογίας".. 

«Ὁ ἱερωμένος οὐμανιστὴς ἀποτελεῖ 
µία διακεκριμένη κατηγορία στὴν ἱστορία 
τῶν ἰδεῶν τῆς Ἑλληνικῆς Ἀνατολῆς, ἀφοῦ 
ἡ παιδεία του καὶ ἡ ἰδεολογία του τὸν δι- 
αφοροποιεῖ ἀπὸ τοὺς ὑπόλοιπους ἱερω- 
µένους τῆς ἐποχῆς του. Εἶναι ὁ κληρικὸς 
πού, χωρὶς νὰ πάψει νὰ εἶναι δεμένος μὲ 
τὴν Ἐκκλησία, ἀσχολεῖται καὶ μὲ ἄλλες 
δραστηριότητες ἔξω ἀπὸ ἐκεῖνες ποὺ συ- 
νιστοῦν τὰ ἱερατικά του καθήκοντα. Εἷ- 





3 Βλ. σχετικῶς Ὁμιλία τοῦ Οἰκουμενικοῦ Πατρι- 
άρχη, Κύριλλου Λούκαρη (1616), στὸ Κωνστα- 
ντίνου Β. Σκουτέρη, Κείμενα τοῦ Νέου Ἑλληνι- 
σμοῦ, Ἐκκλησιαστικαὶ ἐκδόσεις ἐθνικῆς ἑκατο- 
ντηκονταετηρίδος, ἐν Ἀθήναις 1971, σ. 63: «Τὴν 
σοφίαν σου (ἐνν. κοσμικὴν) δὲν ἐθέλω ἐμπρὸς 
εἰς τὸν σταυρὸν τοῦ Χριστοῦ: κάλλιον ἦτο νὰ 
ἔχῃ τινὰς καὶ τὰ δύο, δὲν τὸ ἀρνοῦμαι, πλὴν ἀπὸ 
τὰ δύο τὸν σταυρὸν τοῦ Χριστοῦ προτιμῶ». 

Ὦ Ἑλένης Σ. Χατζόγλου - Μπαλτᾶ, «Ἀνθρωπο- 
λογικὲς προσεγγίσεις σὲ μεταβυζαντινὰ ὁμιλη- 
τικὰ κείµενα (μέσ. τς’ ἀρχ. - τη’ αἰ.)», Ιρήηγόριος 
ὁ Παλαμᾶς 94 (2011), τεῦχ. 840, σσ. 203-344 καὶ 
τεῦχ. 841, σσ. 415-476. 


ναι ἡ διδασκαλία σὲ σχολεῖα, ἡ συγγρα- 
φἠή, ἡ ἀπασχόλησή του στὴν τυπογραφία, 
ἡ ἀντιγραφὴ χειρογράφων, ἡ γλωσσο- 
µάθεια καὶ ὅλες ἐκεῖνες οἱ ἀπασχολήσεις 
ποὺ προβλημµατίζουν τὸ λαϊκὸ λόγιο. Εἷ- 
ναι ἀλήθεια, ἄλλωστε, ὅτι οἱ περισσότεροι 
ἀπὸ αὐτοὺς τοὺς ἐκκλησιαστικοὺς διανο- 
ούμενους, τοὺς ἐκκλησιαστικοὺς οὐμανι- 
στές, ὅπως συνηθίστηκε νὰ ἀποκαλοῦν- 
ται, ἔχουν σπουδάσει στὴν Πατριαρχικὴ 
Άκαδη µία ἢ ἀκόμη καὶ στὴν Πάντοβα καί, 
καθὼς εἶναι φυσικό, ἐπηρεάζονται ἀπὸ τὸ 
νέο πνεῦμα ποὺ κυριαρχεῖ στοὺς κύκλους 
τῆς λογιοσύνης τῆς ἐποχῆςτους. Δὲν εἶναι 
ἀκόμη ὁ τύπος τοῦ ἱερωμένου ποὺ μένει 
στὸ μοναστήρι, ἁπλὸς ἴσως μοναχός, ἀλ- 
λὰ ἀποβλέπει στὴν προὠθησή του σὲ ἀνώ- 
τερους βαθμοὺς ἱεροσύγης, σὲ µία διακε- 
κριµένη ἐκκλησιαστικὴ σταδιοδρομία μὲ 
σημαίνοντα ρόλο στὶς ἐξελίξεις τοῦ Με- 
ταβυζαντινοῦ Ἑλληνισμοῦ»"!. Σημειωτέον 
ὅτι ὁ τύπος αὐτὸς λογίου ἐπιτελεῖ πλούσιο 
κοινωνικὸ ἔργο καὶ δὲν ἀφίσταται ἀπὸ τὶς 
ἀνάγκες τοῦ λαοῦ, πνευματικὲς καὶ µορ- 
φωτικές, τὶς ὁποῖες ἐπιδιώκει νὰ καλύψει, 
ὅπως θὰ φανεῖ καὶ στὴν συνέχεια. 

Ὡς βασικοὶ ἄξονες ποὺ διέπουν αὐ- 
τὴν τὴν ἰδιάζουσα ἀνθρωπιστικὴ κοσµο- 
αντίληψη μποροῦν νὰ θεωρηθοῦν οἱ ἑξῆς: 
α) τὰ ζητήματα τῆς γνώσης, ἡ ὁποία ἔχει 
θρησκευτικὸ καὶ ἐνίοτε ἀρχαιογνωστικὸ 
προσανατολισμό, καὶ µόνον ἀργότερα, 
κατὰ τὸν 18" αἰώνα, κινήθηκε ἐντὸς τῶν 
ἐνδιαφερόντων ποὺ ἔθετε ἡ ἐνασχόλη- 
ση μὲ τὶς ἐπιστῆμες: β) ἡ ἐθνικὴ συνείδη- 





3 Ἀθανασίου Ε. Καραθανάση, Οἱ Ἕλληνες λό}ι- 
οι στὴ Βλαχία (1670-1714). Συμβολὴ στὴ µελέ- 
τή τῆς ἑλληνικῆς πνευµατικῆς κίνησης στὶς πα- 
ραδουνάβιες ἡγεμονίες κατὰ τὴν προφαναριω- 
τικὴ περίοδο, Ίδρυμα Μελετῶν Χερσονήσου τοῦ 
Αἴμου 194, Θεσσαλονίκη 1982, σ.225. 

ση, ποὺ ἐνισχύεται ὁλοένα καὶ περισσό- 
τερο ἀνάλογα μὲ τὴν παρεχόµενη παιδεία 
καὶ γνώση: γ) ἡ γλὠσσα, ποὺ λειτούργη- 
σε ἑνοποιητικὰ προκειµένου νὰ διασωθεῖ 
ἡ ἐθνικὴ ταυτότητα τοῦ ὑπόδουλου λα- 
οὔ: ὃ) ἡ θρησκευτικότητα, ποὺ συνέχι- 
ζε τὴν παράδοση τῶν βυζαντινῶν θεολό- 
γων Πατέρων, πράγμα ἀναγκαῖο μπροστὰ 
στὶς ἀπόπειρες ἐπέμβασης στὴν κυρίαρχη 
θρησκευτικἡ πίστη τῶν ἀνθρώπων, τόσο 
ἀπὸ πλευρᾶς τῶν Τούρκων κατακτητῶν 
ὅσο καὶ ἀπὸ πλευρᾶς τῶν Δυτικῶν µισ- 
σιοναρίων. ε) ἡ κοινοτικὴ ἀντίληψη ὡς 
στοιχεῖο ἐθνικῆς καὶ κοινωνικῆς ζωῆς. 

α΄. Εἶναι γεγονὸς ὅτι ἡ ἐπαφὴ τῶν λο- 
γίων τῆς περιόδου αὐτῆς μὲ τὸ ἀρχαῖο ἑλ- 
ληνικὸ πνεῦμα διέρχεται µέσῳ τοῦ βυζαν- 
τινοῦ ἀνθρωπισμοῦ, τὸν ὁποῖο ἐνστρερνί- 
ζεται καὶ προάγει’. Μάλιστα ὁ βυζαντινὸς 
ἀνθρωπισμὸς ἀποτελεῖ τὸ ἔδαφος πάνω 
στὸ ὁποῖο οἰκοδομεῖται ὁ θρησκευτικὸς 
ἀνθρωπισμός”. Καθοριστική, κατὰ ταῦ- 
τα, παράμετρος ποὺ ἀφορᾶ τὸ θρηήσκευ- 
τικὸ περιεχόµενο τοῦ ἐν λόγῳ ἀνθρωπι- 
σμοῦ, εἶναι τὸ γεγονὸς ὅτι παρακολουθεῖ 
δημιουργικὰ καὶ ὄχι ἁπλῶς σέβεται τὴν δι- 
αμορφωθεῖσα παράδοση.Ἔτσι ὁ θρησκευ- 
τικὸς ἀνθρωπιστὴς τοῦ τουρκοκρατού- 





3 Βλ. ἀρχικῶς 1. Ίοισα, Τὸ Βυζάντιο μετὰ τὸ Βυ- 
ζάντιο, πρόλογος Νίκου Σβορώνου, μετ. Γιάν- 
νης Καρᾶς, ἐκδ. (ιἱεηΡεις, Ἀθήνα 1989, σ. 18 
(εί ραςςίπι). 

3 «Τὸ πρόσωπον ὡς ἔννοια καὶ ὡς βίωμµα εἶναι 
γέννημα καὶ θρέµµα τῆς πατερικῆς θεολογί- 
ας» (1. Ζηζιούλα, Ἀπὸ τὸ προσωπεῖον..., ὅπ. π., 
σ. 297) καὶ «Τὸ πρόσωπον, συνεπῶς, δὲν μπορεῖ 
νὰ πραγματοποιηθῆ ὡς ἐνδοκοσμικὴ ἢ ἀνθρω- 
πιστικὴ πραγµατικότης. Ἡ φιλοσοφία μπορεῖ 
νὰ φθάση ὡς τὴν διαπίστωσιν τῆς πραγµατικό- 
τητος τοῦ προσώπου, ἀλλὰ µόνον ἡ θεολογία 
μπορεῖ νὰ κάµη λόγον διὰ τὸ γνήσιον, τὸ ὄντως 
πρόσωπογν» (ὅπ. π., σ. 313). 


µενου Ἑλληνισμοῦ διαφοροποιεῖται σα- 
φῶς ἀπὸ τὸν ἀναγεννησιακὸ καὶ νεωτε- 
ρικὸ οὐμανιστή, ὁ ὁποῖος ἀπορρίπτει τὴν 
αὐθεντία, σέβεται ὅμως τὴν παράδοση”. 
Εἶναι εὐνόητο ὅτι ἕνας ἀνθρωπιστὴς μὲ 
θρησκευτικὸ προσανατολισμὸ στὴν σκέ- 
ψη του, δὲν θὰ ἀπορρίψει οὔτε τὴν αὐθεν- 
τία οὔτε τὴν παράδοση, ἐφ᾽ ὅσον συνεχί- 
ζει τὸν διαμορφωθέντα βυζαντινὸ ἀνθρω- 
πισμὸ καὶ τὴν φιλοσοφικὴ κοσµοαντίλη- 
ψη τῶν Πατέρων τοῦ Βυζαντίου. 

Ἐνδιαφέρουσες σχετικῶς εἶναι οἱ πα- 
ρατηρήσεις τοῦ Βικεντίου Δαμοδοῦ 
(1700-1752): «Οὐ δεῖ σελέγειν ὅσα μὴ γέ- 
γραπται σαφῶς ἢ οὐ συνάγεται ἀναγκαί- 
ως ἐκ τῶν γεγραµµένων καὶ οὐ παρεδόθη 
τῇ Ἐκκλησίᾳ...»: καὶ ἀλλοῦ «Ἀλλ᾽ ἡμεῖς 
οἱ ὀρθόδοξοι, ἀκολουθοῦντες τὰς παρα- 
δόσεις τῶν ἁγίων πατέρων καὶ τοὺς διο- 
ρισμοὺς τῶν ἱερῶν συνόδων...»3”, καθὼς 
καὶ τοῦ Γεωργίου Κονταρῆ (175: αἰ.): «Θέ- 
λετε ἐγνωρίσει ἀπὸ τί εὐγενικὸν καὶ πε- 
ρίφηµον γένος κατάγεσθε καὶ ὄντως µε- 
τὰ ταῦτα θέλετε γνωρίσει καὶ τὸν ἑαυτόν 
σας, ἵνα μὴ ἐργάζεσθε ἔργα τοῦ περιφή- 
µου γένους ἡμῶν ἀνάξια... Λοιπὸν ἐπει- 
δὴ εἴμεσθα ἀπόγονοι τοιούτων μεγάλων 
καὶ σοφῶν ἀνδρῶν, πρέπον εἶναι νὰ τοὺς 
μιμούμεσθε εἰς ὅλα τὰ καλὰ ἤθη καὶ νὰ 
μὴν κάµνοµε οὐδαμῶς πράγματα ἐκείνων 
ἀνάξια»ὸό. 

Δεδομένου τοῦ σεβασμοῦ στὴν παρά- 
δοση ἀλλὰ καὶ τὴν αὐθεντία, δὲν μπορεῖ 





ΔΕ. Ραποίςίᾳ, ὅπ. π., σ. 8. 


35Γ. Δ. Μεταλληνοῦ, Παράδοση καὶ Ἀλλοτρίω- 
ση. Τομὲς στήν πνευµατικὴ πορεία τοῦ Νεώτε- 
ρου Ἑλληνισμοῦ κατὰ τὴ μεταβυζαντινἡ περίοδο, 
ἐκδ. Δόμος, Ἀθήνα 1989, σ. 75. 

3Τ, Βαλέτα, Ἀνθολογία τῆς δηµοτικῆς πεζογρα- 
φίας. Ἰόμος πρῶτος. Ἀπὸ τὸ Μαχαιρᾶ ὣς τὸ Σο- 
λωμὸ (1340-1527), Ἀθήνα 1947, σ. 133. 

νὰ θεμελιωθεῖ ἡ τοποθέτηση ὅτι «ἡ συ- 
στηματικἡ ἀνώτερη ἐκπαίδευση (ἐνν. τῶν 
χρόνων τῆς τουρκοκρατίας) ὑπῆρξε ἀν- 
θρωπιστικὴ ἐπειδὴ χειραγωγοῦσε τοὺς 
σπουδαστὲς σὲ µία μέθοδο στοχασμοῦ 
ποὺ τὰ κριτήριά του ἦταν μᾶλλον προϊὸν 
τῆς ἀνθρώπινης προσπάθειας γιὰ ἔρευνα 
παρὰ κάτι προερχόμενο ἀπὸ τὴν αὐθεντία 
ἢ καθιερωμένο ἀπὸ τὴν ἀποκάλυψη»”'. 
Ἐπίσης ἡ γνώσηΣ προάγεται βαθµια- 
ῖα µέσα ἀπὸ τὴν παιδεία, ποὺ παρέχεται 
ὑποτυπωδῶς στὴν ἀρχή, ἀλλὰ καταλήγει, 
τηρουµένων τῶν ἀναλογιῶν, σὲ ἕνα εἶδος 
ἀναγέννησης καὶ πνευματικῆς ἀφύπνι- 
σης. Στὸ πλαίσιο αὐτὸ ὁ Μελέτιος Ἀθη- 
νῶν ἰσχυρίζεται ὅτι: «Ἀλλ' ἡ σπουδἠ τού- 
των τῶν δύο ἀναγκαιοτάτων µαθηµάτων 
(Ξ Ἱστορίας καὶ Γεωγραφίας) εἶναι ἀμε- 
ληµένη παντάπασι μεταξὺ εἰς τοὺς νέ- 
ους τοῦ Γένους µας, καὶ τὸ σφάλμα εἶναι 
τῆς ἀμεθοδίας µας... Μὴ ὑποφέρετε πλέ- 
ον νὰ εἴμεθα ὑπὸ τὸν ζόφον τῆς ἀμαθείας 
καὶ ὑπὸ τὴν παρὰ τῶν ἄλλων ἐθνῶν κα- 
ταφρόνησιν ἡμεῖς οἱ ἀπόγονοι τῶν Πατέ- 
ρων ἐκείνων τῶν Ἐπιστημῶν καὶ Μαθήσε- 
ων»”’. Αὐτὴ ἡ γνώση ἔχει ὡς ἐφαλτήριο τὸ 





57 (ᾱ. Ῥ Ηεπάεισοη, Ἡ ἀναβίωση τοῦ ἑλληνικοῦ 
στοχασμοῦ, 1620-1530. Ἡ ἑλληνικὴ φιλοσοφία 
στὰ χρόνια τῆς τουρκοκρατίας, μετ. Φ. Κ. Βῶρος, 
Ἀκαδημία Ἀθηνῶν, Ἀθήνα, σσ. 25-26. 
ΣΜΕελετίου µητρ. Ἀθηνῶν, Γεωγραφία Παλαιὰ καὶ 
Νέα, τύποις Πάνου Θεοδοσίου τοῦ ἐξἸωαννίνων, 
ἔκδοσις Ἀνθίμου Ταζῆ, Βενετία 1707, σσ. ζ -θ᾽. 


3 Νίκου Τρ. Ζαχαρόπουλου, Ἡ παιδεία στὴν 
τουρκοκρατία, ἐκδ. Πουρναρᾶ, Θεσσαλονίκη 
1998, σ. 26: «Οἱ λόγιοι...λίγο μετὰ τὴν πτώση 
τῆς Κωνσταντινούπολης φαίνεται ὅτι ἦταν ἐλά- 
χιστοι, ὡστόσο ἱκανοὶ νὰ διατηρήσουν ἔστω καὶ 
σὲ ὑποτυπώδη μορφὴ τὴν παιδεία ἔτσι, ὥστε 
ἤρεμα καὶλίγο - λίγο νὰ σχηματισθεῖ, μὲ τὴν πά- 
ροδο τοῦ χρόνου, µία ἁλυσίδα ἀπὸ λόγιους, ἡ 
ὁποία ὁδήγησε τὸ ἑλληνικὸ ἔθνος στὴν ἀναγέν- 
νηση τῶν γραμμάτων τῶν 173 καὶ 183") αἰώνων 

θρησκευτικὸ περιεχόµενο ἀλλὰ στὴν συ- 
νέχεια ἀφορᾶ περισσότερα πεδία ἐνδια- 
φερόντων καὶ διευρύνει περαιτέρω τοὺς 
γνωστικοὺς ὁρίζοντες τῶν ἀνθρώπων. 

β’. Μία ἄλλη, ἐξ ἴσου σηµαντική, πα- 
ράµετρος τοῦ θρησκευτικοῦ ἀνθρωπι- 
σμοῦ ἔχει κατεύθυνση ἐθνική, ἐφόσον 
στὴν συγκεκριμένη ἱστορικὴ συγκυρία 
τὸ θρησκευτικὸ στοιχεῖο συνάπτεται μὲ 
τὸ ἐθνικό. Εἶναι γνωστὸ ὅτι ἡ Ἐκκλησία 
ἔπαιξε ἐθναρχικὸ ρόλο λόγῳ τῶν εἰδικῶν 
«προνομίων» ποὺ παραχωρήθηκαν στὸν 
πατριάρχη Κωνσταντινουπόλεως Τεν- 
νάδιο Σχολάριο ἀπὸ τὸν πρῶτο σουλτά- 
νο Μωάμεθ Β΄ μετὰ τὴν Ἅλωση καὶ δια- 
τηρήθηκαν καὶ ἀπὸ τοὺς διαδόχους τοῦ 
πατριάρχη, ποὺ ἔφεραν τὴν ἰδιότητα τοῦ 
«μιλλιέτ - µπασυ» (- ἐθνάρχη). Ὡς ἐκ τού- 
του οἱ ἐκκλησιαστικοὶ λειτουργοὶ ἀνα- 
λάμβαναν τὴν μέριμνα γιὰ τὴν στοιχει- 
ωδῶς παρασχεθεῖσα ἐκπαίδευση καὶ τὴν 
προαγωγὴ τῆς γνώσης, φυσικὰ ὑπὸ τὶς 
δεδομένες ἰδιάζουσες συνθῆκες. 

Ἐξάλλου, ἡ δηµιουργία ἑνὸς ἀνεξάρ- 
τητου ἑλλαδικοῦ κράτους δὲν συνέπε- 
σε χρονικἀὰ μὲ τὸν σχηματισμὸ τῶν ἐθνι- 
κῶν κρατῶν στὸν εὐρωπαϊκὸ χῶρο ὕστε- 
ρα ἀπὸ τὴν Ἀναγέννηση. Ἀντιθέτως µά- 
λιστα, ἐπὶ αἰῶνες κατεβλήθη προσπάθεια 
νὰ διασωθεῖ ἡ ἐθνικὴ ταυτότητα μὲ τὴν 
βοήθεια τῆς θρησκείας καὶ τῆς γλώσσας 
στὸ πλαίσιο τοῦ «θεσμοῦ» τῶν κοινοτή- 
των, ὅπου ὑπῆρχε συνείδηση τῆς συνέχι- 





καὶ μ’ αὐτὴν στὴν ἐθνικὴ ἀφύπνιση καὶ ἐλευθε- 
ρία». Καὶ ἀλλοῦ, σ. 43: «Τὰ ἐπιτεύγματα τῆς παι- 
δείας στὴν περίοδο τῆς τουρκοκρατίας ὑπῆρξαν 
σοβαρὰ καὶ μεγάλα, μὲ κορυφαία τὴν ἐμφανῆ 
σύνδεση τοῦ ἐθνικοῦ βίου τῶν Ἑλλήνων τῆς 
τουρκοκρατίας μὲ τοὺς προγόνους, τὴν ἀνάπτυ- 
ἔη τῆς ἐθνικῆς συνείδησης, τὴν ἀναθέρμανση 
τοῦ πόθου γιὰ τὴν ἐλευθερία, τὴν καλλιέργεια 
τῆς φυσικῆς τάσης τοῦ λαοῦ γιὰ µάθηση...». 


Χαρακτηριστικὰ τοῦ θρησκευτικοῦ ἀνθρωπισμοῦ στὸν τουρκοκρατούµενο ἑλλαδικὸ χῶρο 





σης τῆς ἀρχαίας ἑλληνικῆς πνευματικῆς 
κληρονομιᾶς µέσῳ τῆς βυζαντινῆς. Πολὺ 
χαρακτηριστικὴ εἶναι ἡ σχετικὴ προσέγ- 
γιση γιὰ τὴν συνέχεια τοῦ ἑλληνισμοῦ, 
τὴν ὁποία ἐπιχείρησε ὁ Ἀναστάσιος Μιχα- 
ἡλ Ναουσαῖος (περ. 1675-1725) σὲ πολ- 
λὰ σημεῖα τοῦ ἑλληνοκεντρικοῦ καὶ ἀρ- 
χαιογνωστικοῦ ἔργου του: «Πείθει δέ µε 
τὰς τερπνὰς ταύτας περὶ Ἑλλάδος τῆς 
ἐμῆς θάλπειν ἐλπίδας, αὐτὴ ἡ φίλη Ἑλλὰς 
μᾶλλον καὶ μᾶλλον μνημονικοτέρα ἑαυ- 
τῆς διατιθεµένη. Ἐξήγειρε καὶ γὰρ Κύριος 
ὁ Θεὸς πνεύματα τῶν, ὧν ταῖς ἀγρύπνοις 
φροντίσι τό, ῥείθροις θεανδρικῶν ἱδρώ- 
των, καὶ σταλαγμοῖς θεοῤῥείτου αἵματος, 
περιουσιασθὲν αὐτῷ ποίμνιον ἐνεπίστευ- 
σε, θεοσόφων Πατριαρχῶν καὶ Ἀρχιερέων 
τῶν ἡμετέρων μεθ’ οὓς καὶ δι’ οὓς οὐκ ὀλί- 
γων ἔτι ἄλλων τῶν φιλοθέων τε καὶ φιλο- 
πατριδῶν, καὶ αὐτόχρημα προπατορικὴν 
ἐπιδεικνυμένων γενναιότητα Ἑλλήνων, 
ἵνα τῷ ἀρχαίῳ ταύτης ἐγκαλλωπίσματί τε 
καὶ κτήµατι τὴν σφῶν Ἑλλάδα καθωρα- 
ἴσωσι, καὶ τὸ αὐτῶν ἕκαστος ὄνομα ταῖς 
τῆς ἀθανασίας ἐγχαράξωσι κύρβεσιν»"". 
Σ αὐτὲς τὶς Κοινότητες τῶν χρό- 
νων τῆς τουρκοκρατίας θὰ ἀνιχνευθεῖ τὸ 
πνεῦμα τοῦ συλλογικοῦ Ἐγὼ"' καὶ τῆς κοι- 





3. Περιηγηματικὸν Πυκτάτιον, ἤτοι Περιήγησις 
τῆς Εὐρώπης, ἐν Ἀμστελοδάμῳ 1706. Βλ. καὶ Χα- 
ραλάμπους Ἀθ. Μηνάογλου, Ὁ Ἀναστάσιος Μι- 
χαἠλ ὁ Μακεδὼν καὶ ὁ Λόγος περὶ Ἑλληνισμοῦ, 
Ἐναλλακτικὲς ἐκδόσεις, Ἀθήνα 2014, σ.9Ι. 

3 Ῥλ. ἐπὶ παραδείγματι τὴν σχετικὴ προτροπὴ 
τοῦ Μελετίου Μήτρου, µητροπολίτου Ἀθηνῶν, 
Ἐκκλησιαστικὴ Ἱστορία, ἐπιμέλεια Πολυζώη Λα- 
µπανιζιώτη, Βιέννη τῆς Ἀουστρίας, τυπογρ. Ἰω- 
σήπου Βαουμαϊστέρου, 1784, τόμ. Γ', σσ. ι΄-ιδ᾽: 
«Ὁ ἄνθρωπος ὁποὺ καθολικὰ πρέπει νὰ ὀνομά- 
ζηται ἄνθρωπος, καὶ ὁποὺ στοχάζεται ὀρθὰ καὶ 
κατὰ Θεὸν δὲν πρέπει νὰ εἶναι µόνον διὰ λόγου 
του καλός, ἀλλὰ ἔχει χρέος ἀπαραίτητον καὶ 
ἀπὸ τὸν Θεὸν καὶ ἀπὸ τὴν ἰδίαν φύσιν νὰ εἶναι 


νωνικῆς ἀλληλεγγύης, τῆς συνεργασίας 
καὶ τῆς φιλανθρωπίας΄””. Εἶναι χαρακτηρι- 
στικὀ ὅτι οἱ ἐντασσόμενοι στὸν χῶρο τοῦ 
θρησκευτικοῦ ἀνθρωπισμοῦ λόγιοι ἀνα- 
δεικνύουν τὴν ἐθνικὴ ταυτότητα «ν, ἔστω 
κι ἂν δὲν ὑφίσταται ἀκόμη ἕνα ἀνεξάρτη- 
το κρατικὸ μόρφωμα. Προφανῶς αὐτὴ ἡ 
συγκρότηση ἑνὸς τέτοιου αὐτοδύναμου 
µορφώματος, καὶ μάλιστα μὲ βασικὸ γνώ- 
ρισµα τὴν θρησκευτικἡ πίστη, δὲν εἶναι 
ἀνάγκη «κοινωνική»”, ἀλλὰ πρωτίστως 
ἐθνική”. Ἐξάλλου, αὐτὰ ἔρχονται σὲ ἀν- 





καλὸς καὶ διὰ τὸν πλησίον του, καὶ ὠφέλιμος, 
καὶ ὅστις εἶναι µόνον καλὸς διὰ λόγου του, καὶ 
ὄχι διὰ τὸν πλησίον του πρεπόντως πρέπει νὰ 
ὀνομάζηται µισάνθρωπος». 

33 Βλ. σχετικῶς Ἀπόστολου Διαμαντῆ, Έθνος καὶ 
θεσμοὶ στὰ χρόνια τῆς τουρκοκρατίας. Ἡ κανο- 
νιστικὴ ἐκτροπὴ στὴν ἑλληνικὴ ἱστοριογραφία, 
Ἐναλλακτικὲς ἐκδόσεις, Ἀθήνα 2013, 5656. 154-172. 
3 ἨἩρβλ. Νεκταρίου Ἱεροσολύμων, Οἱ Νεομάρτυ- 
ρες, στὸ Κωνσταντίνου Β. Σκουτέρη, ὅπ. π., σ. 
80: «Εἰ καὶ ἑάλω ἡ Κωνσταντινούπολις καὶ ἐδου- 
λώθη, τὸ ἔθνος οὐδαμῶς ἐξερριζώθη». 

3 Βλ. 6. Ηετίπρ, ὅπ. π., σ. 181. 


3Γιὰ ἕναν ἰδιαίτερο πνευματικὸ - ἐθνικὸ προσα- 
νατολισμὸ ἤδη ἀπὸ τὰ µέσα τοῦ 170) αἰώνα γίνε- 
ταιλόγος στὸ ἔργο πολλῶν ἐρευνητῶν, ὅπως ἐπὶ 
παραδείγματι τοῦ Γιάννη Καρᾶ, «Νεοελληνικὸς 
Διαφωτισμὸς ἢ Νεοελληνικὴ Ἀναγέννηση;», Ίὰ 
γέα τοῦ Κ.Ε.ΝΕ.Φ. 5 (2000), 5-6: «Οἱ πνευµατι- 
κοὶ ἄνθρωποι τῆς περιόδου αὐτῆς ἐνστερνίζο- 
νται...τὶς νέες ἰδέες, τὶς νέες ἐπιστημονικὲς καὶ 
φιλοσοφικὲς ἀντιλήψεις, τὰ νέα ρεύματα ποὺ 
κυκλοφοροῦν στὴν Εὐρώπη συνδυάζοντας τὰ 
πάντα μὲ τὸ αἴτημα τῆς ἐθνικῆς χειραφέτησης, 
τῆς ἐθνικῆς ἀπελευθέρωσης, στοιχεῖο τὸ ὁποῖο... 
δὲν εἶχε, δὲν μποροῦσε νὰ ἔχει, τὸ κίνηµα τοῦ 
εὐρωπαϊκοῦ Διαφωτισμοῦ καὶ τὸ ὁποῖο ἀποτέ- 
λεσε συστατικὸ στοιχεῖο µόνον τοῦ πνευµατι- 
κοῦ ἐκείνου κινήματος ποὺ ἀναπτύχθηκε στὸν 
ἑλληνικὸ χῶρο μετὰ ἀπὸ σωρευτικὲς ἀλλαγὲς 
τῶν προηγούμενων αἰώνων, καὶ τὸ διαφοροποίἰ- 
ησε ἀπὸ τὴν Εὐρώπη». 

τίθεση καὶ μὲ τὸν κοσμοπολιτισµό΄ό, ποὺ 
συνήθως προσγράφεται ὡς ἕνα ἀπὸ τὰ 
χαρακτηριστικὰ γνωρίσματα τοῦ εὐρω- 
παϊκοῦ οὑμανισμοῦ καὶ τοῦ Διαφωτισμοῦ. 

γ΄. Ἰδιαιτέρως ὅσον ἀφορᾶ τὴν γλὠσ- 
σα ὡς στοιχεῖο ποὺ συντηρεῖ τὴν ἐθνικὴ 
ταυτότητα τοῦ λαοῦ, ἐπισημαίνεται ὅτι 
ὁ θρησκευτικὸς ἀνθρωπισμὸς ἐκφράζε- 
ται μὲ κείµενα τόσο σὲ λόγια, ὅσο καὶ σὲ 
ἁπλὴ γλωσσικὴ µορφή, ἀνάλογα μὲ τὶς 
ἑκάστοτε περιστάσεις. 

Πολλοὶ λόγιοι στὰ ἔργα ἢ τὰ κηρύγµα- 
τά τους, ποὺ ὁπωσδήποτε ἔχουν παιδευ- 
τικὸ χαρακτήρα, χρησιμοποιοῦν τὴν ἁπλὴ 
καθομιλουμένη, ὅπως γιὰ παράδειγµα ὁ 
Κύριλλος Λούκαρης, ποὺ ἐξῆρε τὴν ἀναγ- 
καιότητά τῆς γιὰ τὴν κατανόηση τῶν νο- 
ηµάτων ἀπὸ τὸν ἀπαίδευτο λαό: «Ἂν µι- 
λοῦμε ἢ ἂν διαβάζουμε καὶ δὲ γροικοῦ- 
με, εἶναι ὡσὰν νὰ ρίχνοµε τὰ λόγια µας εἰς 
τὸν ἄνεμο»”. Τὴν ἀνάγκη ὄχι µόνο νὰ ἐκ- 
φράζονται οἱ ἱεροκήρυκες στὴν δηµοτική, 
ἀλλὰ καὶ νὰ «μεταγλωττισθεῖ» σ᾿ αὐτὴν 
τὸ ἱερὸ Εὐαγγέλιο τόνιζε κατ᾽ ἐπανάλη- 
ψιν/ὸ ὁ ἴδιος ἱεράρχης προβαίνοντας µά- 





56 Ἡρβλ. Πασχάλη Κιτρομµιλίδη, Νεοελληνικὸς 
Διαφωτισμός, ΜΙΕΤ, Ἀθήνα 1999, σ.41. 

3 Κύριλλου Λούκαρη, Ένα ἀναγεννητικὸ κήρυγ- 
μα γιὰ τὴ μετάφραση τῶν Ιραφῶν (1610-1635), 
στὸ Γ. Βαλέτα, Ἀνθολογία τῆς Δημοτικῆς Πεζο- 
γραφίας, ὅπ. π., σ. 142. 


3 «Κάθε χριστιανὸς νὰ ἔχει χρέος καὶ τὰ ἱερὰ 
γράμματα νὰ διαβάζει ἀτός του καὶ ἐκεῖνα, ὁποὺ 
δὲν ἠξεύρει, ἀπὸ τοὺς πλέα ὀρθοδόξους διδα- 
σκάλους νὰ ἐρωτᾶ νὰ µανθάνει καὶ νὰ εἶναι δί- 
καιο καὶ τὰ ἱερὰ βιβλία, καθὼς τὸ θεῖο καὶ ἱερὸ 
Εὐαγγέλιο, νὰ µεταγλωττίζονται καὶ νὰ ἑρμη- 
νεύονται εἰς ἁπλὴ διάλεκτο καὶ γλῶσσα κοινή, 
ὁποὺ ἠμπορεῖ νὰ τὰ γροικᾶ καθεὶς διαβάζοντάς 
τα, νὰ καρποφοροῦν ἐκεῖνα ὁποὺ εἶναι γραµµέ- 
να µέσα καὶ νὰ ὠφελεῖται ἡ ψυχή» (Κύριλλου 
Λούκαρη, Ένα ἀναγεννητικὸ κήρυγμα, ὅπ.π., σσ. 
142-143). 


λιστα στὴν μετάφραση τῆς Καινῆς Δια- 
θήκης μὲ τὴν βοήθεια τοῦ Μαξίμου Καλ- 
λιουπολίτη. Ἰὸ ἐγχείρημα, ποὺ ἀντιμετώ- 
πισε ἀρκετὲς ἀντιδράσεις, ὁλοκληρώθη- 
κε τὸ 1645, μετὰ τὸν θάνατο τοῦ ἱεράρχη. 

Αὐτὴ ἡ μορφὴ ἀνθρωπισμοῦ προσα- 
νατολιζόταν πρὸς τὴν γενίκευση τοῦ «ἐκ- 
κλησιαστικοῦ δημοτικισμοῦ»Ώ, ποὺ θὰ 
ἐξασφάλιζε συνειδητὴ συμμετοχὴ καὶ κα- 
τανόηση τῶν νοουµένων ἀπὸ τοὺς ἀν- 
θρώπους. Τὴν συγκεκριμένη ἐπιταγὴ ἀκο- 
λούθησε στὸ ἔργο του καὶ ὁ Νικόλαος Σο- 
φιανὸς (165: αἰ.): «ἂν ἤθελαν διαβάσει 
καὶ νὰ γρυκήσουν τὰ βιβλία ὁποὺ ἀφῆ- 
καν ἐκεῖνοι οἱ παλαιοὶ καὶ ἐνάρετοι ἄν- 
δρες, εὔκολα ἤθελε διορθωθῇ ἡ ἀπαιδευ- 
σία ὁποὺ πλεονάζει εἰς τοὺς πολλούς. Διὰ 
τοῦτο λοιπὸν ὥρμησα καὶ ἐγώ, μὲ γνώµην 
καὶ παρακίνησιν τῶν εἰρημένων ἑἐλλογί- 
µων καὶ εὐγενῶν ἀνδρῶν, ἀπὸ ὅσον δύνα- 
μαι, Θεοῦ ὁδηγοῦντος, νὰ μεταγλωττίσω 
καὶ νὰ πεζεύσω ἀπὸ τὰ βιβλία ὁποὺ νὰ εἷ- 
ναι χρήσιμα καὶ ὠφέλιμα εἰς τὸ νὰ ἄνα- 
καινισθῇ καὶ νὰ ἀναπτερυγιάσῃ ἀπὸ τὴν 
τόσην ἀπαιδευσίαν τὸ ἐλεεινὸν γένος»". 
Ὁ Ἰωαννίκιος Καρτάνος (περ. 1500-περ. 
1567), στὸ ἔργο του Παλαιά τε καὶ νέα Δι- 
αθήκη [Βενετία 1536131, κατὰ τρόπο προ- 





Φ Κωνσταντίνου Γ. Κασίνη, «Ὁ ἐκκλησιαστικὸς 
δηµοτικισµός: ἀπὸ τὶς ἀρχὲς τοῦ 165) ἕως τὰ µέ- 
σα τοῦ 180) αἰώνα», στὸ Ἰὸ γλωσσικὸ ζήτημα. 
Σύγχρονες προσεγγίσεις, ἐπιστημονικὴ ἐπιμέλεια 
Γεώργιος Μπαμπινιώτης, Ἵδρυμα τῆς Βουλῆς 
τῶν Ἑλλήνων, Ἀθήνα 2011, σσ. 83-101. Νίκου Δ. 
Βαρμαζη, Ἡ ἀρχαία ἑλληνικὴ γλώσσα καὶ γραµ- 
µατεία ὡς πρόβλημα τῆς νεοελληνικῆς ἐκπαίδευ- 
σής. Ἀπὸ τὴν Ἀναγέννηση ὡς τὴν καθιέρωση τῆς 
δήµοτικῆς (1976), Θεσσαλονίκη 1991, σσ. 21-20 
(διδακτορικἡ διατριβή). 

Ὦ Νικολάου Σοφιανοῦ, Ἐπιστολὴ πρὸς τὸν ἐπίσκο- 
πο Διονύσιο, στὸ Ν. Ζαχαρόπουλου, ὅπ. π., σ. 106. 


Ἀ Ἑλένης Κακουλίδου - Πάνου, Ἰωαννίκιος Καρ- 

Χαρακτηριστικὰ τοῦ θρησκευτικοῦ ἀνθρωπισμοῦ στὸν τουρκοκρατούµενο ἑλλαδικὸ χῶρο 





δρομικὸ χρησιμοποίησε τὴν δημοτικὴ 
γλώσσα, προκειµένου νὰ ἁπλοποιήσει τὰ 
Ἁγιογραφικὰ κείµενα ὥστε νὰ εἶναι προ- 
σιτὰ στὸν ἀπαίδευτο ἀκόμη λαό. 
Ἀνεξαρτήτως πάντως τῆς μορφῆς τῶν 
κειμένων, ἐδῶ ἔχει ἰδιαίτερη σημασία ἡ 
πρόθεση τῶν συγγραφέων, ἡ ὁποία συνί- 
σταται στὴν διατήρηση, µέσῳ τῆς γλώσ- 
σας”, τῆς ἱστορικῆς, ἐθνικῆς καὶ θρησκευ- 
τικῆς ταυτότητας τῶν ἀπογόνων μιᾶς 
συγκεκριμένης ἐθνικῆς κληρονομιᾶς. Γι’ 
αὐτὸ καὶ ἔχει ἐπισημανθεῖ ἀπὸ τὸν Μά- 
ξιμο Πελοποννήσιο (μέσ. 169) - μέσ. 1709 
αἰ.) ὅτι: «Πρέπον καὶ δίκαιον κατὰ ἀλή- 
θειαν ἦτον, ἀδελφοὶ καὶ τέκνα τῆς ἀνα- 
τολικῆς Ἐκκλησίας, νὰ μὴν ἔλθῃ τὸ γένος 
μας τὸ ἐπαινετόν, εἰς τόσην ἀμάθειαν καὶ 
στέρησιν τῆς σοφίας, ὅτι νὰ χάσῃ σχεδὸν 
καὶ τὴν ἑλληνικὴν γλῶσσαν, μὲ τὴν ὁποί- 
αν εἶχε πάντοτε εἰς ὅλα τὰ γένη σιμὰ µέγα 
καύχημα, μὲ τὸ νὰ τὴν εἶχεν, ὁμοῦ μὲ ταῖς 
ἄλλαις ἐπιστήμαις πολλὰ θαυμαστά»». 
δ᾽.Ἐπειδὴ ὅμως ἡ γλώσσα συσχετίζε- 
ται μὲ τὴν παιδεία καὶ ἐπειδὴ ἀσφαλῶς ἡ 
παιδεία γιὰ τοὺς Ἕλληνες στὴν τουρκο- 
κρατία ἦταν σημαντικὸς παράγοντας γιὰ 





τάνος. Παλαιά τε καὶ Νέα Διαθήκη [Βενετία 
1536], Θεσσαλονίκη. Κέντρο Ἑλληνικῆς Γλώσ- 
σας 2000. 


3 Σχετικῶς εἶναι χρήσιμη ἡ διαπίστωση ὅτι: «Μὲ 
τὴν Ἐκκλησία καὶ τὸν κοινοτικὸ θεσμὸ σώθηκε, 
παρ᾽ ὅλες τὶς ἐλλείψεις της, καὶ ἡ ἑλληνικὴ παι- 
δεία. Στὸ θεσμὸ τῆς ἐθναρχίας ὀφείλεται ἡ χρή- 
ση σ᾿ ὅλο τὸ ρωμαίικο μιλλέτι τῆς ἑλληνικῆς 
γλώσσας ὡς γλώσσας τῆς παιδείας χωρὶς βέβαια 
νὰ ἐμποδίζεται καὶ ἡ χρήση τῶν ἄλλων τοπικῶν 
γλωσσῶν» (π. Γεωργίου Μεταλληνοῦ, Ίουρκο- 
κρατία. Οἵ Έλληνες στήν Ὀθωμανικὴ αὐτοκρατο- 
ρία, ἐκδ. Ἀκρίτας, Ἀθήνα 1989, σ. 133). 
Μαξίμου τοῦ Πελοποννησίου, Προοίμιον κατὰ 
τοῦ Σχίσµατος τῶν παπιστῶν ἐγχειριδίου, στὸ 
Κωνσταντίνου Β. Σκουτέρη, ὅπ. π., σ. 57. 

τὴν διατήρηση τῆς ἐθνικῆς ταυτότητας, 
ἡ παιδεία ποὺ καλλιεργεῖται στὸ πλαίσιο 
τοῦ θρησκευτικοῦ ἀνθρωπισμοῦ ἔχει κατ᾽ 
ἀρχὴν ἐκκλησιαστικὸ καὶ μάλιστα χριστο- 
κεντρικὸ προσανατολισμό”. Αὐτὸ σηµαί- 
νει ὅτι ἀπορρέει ἀπὸ «τὸν φωτισμὸν διὰ 
τοῦ ἁγιασμοῦ ἐν Ἁγίῳ Πνεύματι, ὁ ὁποῖ- 
ος εἶναι φορέας καὶ δημιουργὸς τῆς ἁγιό- 
τητας, τοῦ φωτὸς καὶ τῆς γνώσεως»”'. ΓΙ’ 
αὐτὸ καὶ ἡ ἐκπαίδευση στὶς κατακτηµένες 
ἑλληνικὲς περιοχὲς ἦταν ἐκκλησιαστική, 
ὅπως καὶ ἡ λογιοσύνη τῆς ἐποχῆς στὴν 
συντριπτική της πλειοψηφία”. Σαφῶς καὶ 
ἀποσκοποῦσε στὴν γνωστικὴ καὶ ἠθικὴ 
συγκρότηση τοῦ ἀτόμου, ἀλλὰ ὄχι χωρὶς 
τὴν παρουσία τοῦ Θεοῦ: ὁπωσδήποτε καὶ 
ἐνδιαφερόταν γιὰ τὴν προαγωγἠ τῆς λο- 
γικῆς καὶ τῆς γνώσης, τῆς ἐπιστήμης καὶ 
τοῦ πολιτισμοῦ, ἀλλὰ χωρὶς νὰ καταλήγει 
νὰ τὰ θεοποιήσει. 

ε’. Σὺν τοῖς ἄλλοις, ὁ συγκεκριμένος 
«θρησκευτικὸς ἀνθρωπισμὸς» εἶναι µία 
ἰδιότυπη πνευματικὴ κατάκτηση, ποὺ συ- 
νίσταται στὴν συλλογικότητα τοῦ κοινο- 
τισμοῦ, ὅπου ὁ ἄνθρωπος πραγµατώνεται 
ὡς συλλογικὸ Ἐγὼ καὶ ἡ ζωή του νοηµα- 
τοδοτεῖται µέσα ἀπὸ τὸ ἀξιακὸ σύστημα 
τοῦ χριστιανισμοῦ. Βιώνεται ἐπίσης µέ- 
σα ἀπὸ τὴν σχέση τῆς ἐκκλησιαστικῆς καὶ 
κοινοτικῆς ζωῆς καὶ λειτουργεῖ ὡς κοι- 
νωνία προσώπων καὶ ὄχι ὡς θρησκευτικὴ 
ἀτομικότητα. Εἶναι πηγἡὴ ἀναγεννητικῆς 
ἀφύπνισης τῶν δυνάµεων ποὺ στοιχειο- 
θετοῦν τὴν ἰδιοπροσωπία τοῦ νέου Ἑλλη- 
νισμοῦ, ἐφόσον ἀποτελεῖ τρόπο προστα- 
σίας μιᾶς συλλογικῆς ταυτότητας καὶ δι- 
ασφαλίζει τὴν ἑνότητα τῆς πολιτισμικῆς 





3Μ. Α. Σιώτου, ὅπ. π., σ. 26. 
3 Ἀρχιμ.Ἰουστίνου Πόποβιτς, ὅπ. π., σ. 193. 
3Ῥλ. σχετικῶς Ἀπ. Διαμαντῆ, ὅπ.π., σ. 145 κ. ἀ. 


ΕΛΕΝΑ ΧΑΤΖΟΤΓΛΟΥ 





παράδοσης”. Παράλληλα, ἐνῶ προβάλ- 
λονται ἰδιαίτερα ἀπὸ τοὺς θρησκευτικοὺς 
ἀνθρωπιστὲς ἡ συνεργασία καὶ ἡ ἀλλη- 
λεγγύη µέσα στὸ πλαίσιο τῆς κοινοτικῆς 
ζωῆς», ὅμως δὲν λησμονεῖται καὶ ὁ στό- 
χος τῆς ἐλευθερίας τοῦ Γένους καὶ τῆς οἱ- 
κοδόµησης ἑνὸς ἐθνικοῦ κράτους, πράγ- 
μα ποὺ σηµαίνει ὅτι ἡ κοσμοπολίτικη ἀν- 
τίληψη τῶν ἀνθρωπιστῶν τῆς Νεωτερικό- 
τητας δὲν εἶναι πρωτεύουσας σημασίας. 
Ἐπειδὴ ἡ διατήρηση τῆς ἐθνικῆς µνή- 
µης καὶ τῆς παράδοσης µέσα στὴν κοινό- 
τητα ἔχει χαρακτήρα αὐτοφυῆ καὶ αὐτο- 
νόητο, εἶναι βάσιµη ἡ παρατήρηση ὅτι: 
«Κάθε κοινωνία κτίζεται πάνω στὰ θεµέ- 
λια μιᾶς κυρίαρχης ἱστορικῆς ἀφήγησης, 
εἴτε προφορικῆς, εἴτε ἐκπαιδευτικῆς. Μὲ 
αὐτὴν διαμορφώνεται ὁ ψυχικὸς κόσμος 
τοῦ κάθε λαοῦ. Αὐτὸ μπορεῖ νὰ ἀποκλη- 
θεῖ Παράδοση (-μνήμη), δηλαδὴ αὐτὸ 
ποὺ δὲν τὸ ἔχουμε ξεχάσει, ποὺ τὸ ἔχουμε 
ἀποδεχθεῖ καὶ τὸ συγκρατήσαµε. Ἡ µνή- 





57 Ν. Πανταζόπουλου, Ὁ ἑλληνικὸς κοινοτισμὸς 
καὶ ἡ νεοελληνικἡ κοινοτικἡ παράδοση, ἐκδ. Πα- 
ρουσία, Ἀθήνα 1993, σ. 24. 

3 ΤΠ αὐτὸ καὶ ἔχει βάσιμα ὑποστηριχθεῖ ὅτι: 
«Ἡ συσπείρωση ποὺ ἐπέβαλαν οἱ περιστάσεις 
συνέβαλε στὴ διαµόρφωση τοῦ χαρακτῆρος 
τῶν μελῶν τῆς κοινότητος, στὴ διατήρηση τῆς 
γλώσσας καὶ τῆς πἰστεώς τους καὶ στὴ διαµόρ- 
Φφωση μορφῶν λαϊκοῦ δικαίου μὲ οὐσιαστικὸ 
περιεχόµενο. Τὸ ἀλληλέγγυο, ἡ κοινὴ εὐθύνη, 
ὁ σεβασμὸς τῆς ζωῆς, τῆς τιμῆς καὶ περιουσίας 
συγκράτησαν πολλὲς φορὲς τὸ ἄτομο νὰ δρά- 
ση κατὰ τοῦ δυνάστη.... γιὰ νὰ μὴν προκληθοῦν 
ἀντίποινα σὲ ὁλόκληρη τὴν κοινότητα» (Ἰωάν- 
νη Γιαννόπουλου, «Κοινότητες», στὸ Ἱστορία τοῦ 
Ἑλληνικοῦ Ἔθνους, Ἐκδοτικὴ Ἀθηνῶν, τόμ. ΙΛ’, 
Ἀθήνα 1975, σ. 141). 


µη, οἱ ἱστορίες ποὺ ἔχουμε νὰ διηγηθοῦ- 
με, εἶναι ἡ ἐσωτερικὴ περιουσία, ποὺ ὁ κα- 
θένας µας κουβαλᾶ, ποὺ κανεὶς δὲν µπο- 
ρεῖ νὰ μᾶς τὶς κλέψει καὶ αὐτὲς σηµατοδο- 
τοῦν τὸ εἶναι µας». 

Συμπερασματικῶς θὰ λέγαμε ὅτι ὁ θρη- 
σκευτικὸς ἀνθρωπισμὸς ποὺ θεµελιώνε- 
ται ἀπὸ τοὺς Ἕλληνες λογίους τῆς τουρ- 
κοκρατίας δὲν ἀπορρίπτει τὴν γνώση, τὴν 
πρὀοδο σὲ ὅλους τοὺς τομεῖς, ἀκόμα καὶ 
τὴν οἰκοδόμηση τῆς ἐπίγειας εὐτυχίας. 
Ἐπίσης, δὲν ἀρνεῖται τὴν κλασσικἡ παιδεία 
καὶ τὴν κληρονομιὰ τῶν Πατέρων τοῦ Βυ- 
ζαντίου. Ὅμως, αὐτὸς ὁ ἀνθρωπισμὸς δια- 
φέρει ἀπὸ ἐκεῖνον τῶν ἑπόμενων αἰώνων, 
ποὺ ἐξαίρεται κυρίως στὴν Δύση, ὁ ὁποῖος 
προάγει τὴν αὐτονόμηση τοῦ ἀνθρώπινου 
ἐγὼ καὶ θέτει τὸν Θεὸ στὸ περιθώριο τῆς 
ἱστορίας. Τι αὐτὸ καὶ ὁ θρησκευτικὸς ἀν- 
θρωπισμὸς πρεσβεύει τὴν ὀργάνωση τῆς 
κοινωνίας καὶ τῆς ζωῆς ἐν γένει, σὲ συνά- 
φεια μὲ τὴν παιδεία κατὰ Χριστόν. 








Γεωργίου Σ. Πλουμίδη, Ἱστορικὴ μάθηση (Προ- 
τάσεις γιὰ τὶς Πηγὲς καὶ τὴ Μεθοδολογία στὴν 
Ἱστορία), τεῦχος Β'’, Βιβλιοπωλεῖο Διονυσίου 
Νότη Καραβία, Ἀθήνα 2012, σ. 19. 

